**Elnökségi ülés**

 **ELTE Pedagógiai és Pszichológiai Kar Hallgatói Önkormányzat**

**Jegyzőkönyv**

**2022. január 20. (18:30-20:00)**

**Helyszín: KAZY**

**Jelenlévők:**

1. **Diczkó Dalma Elnök**
2. **Szőke Júlia Alelnök**
3. **Szabó Anna Szombathelyi ügyekért felelős alelnök**
4. **Horváth Szonja Gazdasági Bizottság elnöke**
5. **Fejes Zsófia Diákjóléti Bizottság elnöke**
6. **Zsolnai Dorottya Kommunikációs Bizottság elnöke**
7. **Tóth Cintia Tanulmányi Bizottság elnöke**
8. **Bölcskei Dalma Külügyi Bizottság elnöke**
9. **Fekete Anna Rendezvényszervező Bizottság elnöke**
10. **Gál Anna Perspektíva főszerkesztő**
11. **Téglási Berta Ellenőrző Bizottsági elnök**
12. **Varga Réka EHÖK elnök**
13. **Szabó Tamás EHÖK elnöki megbízott**
14. **Pásztor Csaba EHÖK szervezetfejlesztésért felelős elnöki megbízott**

Az ELTE PPK HÖK Elnökségi ülése 9 mandátummal határozatképes.

Diczkó Dalma javaslatára az ülés jegyzőkönyvvezetője Téglási Berta.

A javaslatot az Elnökség 9 igen, 0 nem és 0 tartózkodó szavazattal egyhangúlag elfogadta.

**Az előzetesen kiküldött napirendi pontok a következők:**

1. **Aktualitások és beszámolók**
2. **Egyebek**

Az Elnökség 9 igen, 0 nem és 0 tartózkodással egyhangúlag elfogadta a meghívóban rögzített napirendi pontokat.

**2. Aktualitások és beszámolók**

**5. Egyebek**

Diczkó Dalma azzal kezdi az ülést, hogy a vendégekkel közli azokat az elnökség tagjai által előző ülésen összegyűjtött érveket, amik miatt nem tartja működőképes ötletnek az össz-ELTE gólyatábort.

Először a 29-es tábor érvét ismerteti, miszerint az a PPK-nak szervezésügyileg nagyon fontos és elmaradhatatlan, az össz-ELTE gólyatábor esetén pedig nem lehetne megtartani.

Következő pontban a boci rendszer veszélyeiről esik szó. Ez a PPK-s hagyomány megvalósíthatatlan lenne az össz-ELTE gólytábor keretei között. Ez a fontos hagyomány hozzájárult az eddigi gólyatáborban a csapatok dinamikus és gondtalan működéséhez és az erős érzelmi kötelék kialakításához.

Diczkó Dalma folytatja azzal, hogy nekünk a PPK-n egy már bevált, napokra pontosan beosztott programtervünk van, amit a többi kar sajátos szervezésével meglehetősen nehezen lehetne összeegyeztetni. Más karokon az esetlegesen hamarabb kezdődő zenés-táncos események beárnyékolnák a PPK saját kis játékait, programjait. Ezentúl például a sportnapot mi nem tudjuk előrébb hozni a 3. napnál, mert akkor még nem alakul ki a csapatszellem a csapatokban.

Egy következő szempontot hozott be Diczkó Dalma, miszerint nálunk a gólyatábor fontos része, hogy a gólyák behatóan megismerjék az Animátori Kör működését. Ebből jönne az Animátori Kör utánpótlásának jelentős része, mert a gólyák látják, hogy milyen jól működő, barátságos csapatról van szó. Más karok programjainak jelenléte mellett esetleg ezt nem fogják annyira figyelemmel követni a gólyáink.

Egy újabb szempontot ismertet Diczkó Dalma, miszerint a mediagroup eddigi feladata lehetetlenné válna. Minden nap fotók, videók készítése a PPK-s hallgatókról, csapatokról és ebből következőleg az esténként megrendezésre kerülő közös aznapi képek vetítése a csapatok számára nehézkesek lennének. Egy össz-ELTE-s gólyatáborban a túl sok ember között elvesznek a PPK-s gólyák nem lehet megtalálni, lefotózni és videóra venni őket. A közös bulikon nem tud majd kizárólag PPK-s gólyákról anyagokat készíteni a mediagroup csapata, így idegenek lennének rajta a közös képeinken és az aftermovie-ban.

Újabb probléma merülhet fel abból, hogy az Animátor Kör tagjai között sok nélkülözhetetlen és stabil ember nem szeretne részt venni egy össz-ELTE szervezésű gólyatáborban, mivel úgy tartják, hogy minőségileg nem tudna úgy megvalósulni a gólyatábor, mint az eddigi években.

Ezután felmerül a közös étkeztetés problémája. Az eddigi PPK-s gólyatáborokban az étkezéshez igazítjuk a programokat, így a nagy, közös étkezésnél felborulhat a programterv. Fekete Anna kiegészíti azzal az információval, hogy nálunk az étkeztetés is csapatban valósul meg a csoportvezetők irányításával.

Majd előkerül egy újabb érv, miszerint az össz-ELTE gólyatáborának a szervezése már késésben van, így meglehetősen nehéz ilyen rövid idő alatt ennyi ember számára minőségileg megfelelő gólyatábort összehozni. Ehhez kapcsolódik a járványhelyzet veszélye, ha esetleg

időközben felsőbb utasításra kiadnak egy nagylétszámú rendezvényeket érintő szabályozást, de esetleg egy 500 főig engednék az események megtartását, akkor még megengedik a külön kari gólyatáborokat, viszont a nagyot nem fogjuk tudni megtartani.

Végül Téglási Berta felhozza, hogy egy olyan nagy területen, mint a zánkai nyári tábor, sokkal könnyebb szem elől téveszteni valakit, nehezebb és felelősségteljesebb a csoportvezetőknek a feladata.

Szabó Tamás reagál a felhozott érveinkre. Először a járványhelyzetből fakadó aggályunkra tér ki, miszerint a tábor egy nyílt szabadtéri terület, nem lesz gond így a járványügyi szabályokkal. Azt osztja még meg velünk, hogy garantáltan nem lesz 500 fős rendezvénykorlát, ezért ez nem valid félelem.

Ezután azt mondja Szabó Tamás, hogy megoldható lenne a külön területek a külön karoknak, külön bulikkal. Emiatt nem kell félnünk attól, hogy más karok programjai esetleg belezavarnának a saját terveinkbe.

Varga Réka is válaszol, miszerint a zánkai tábor hatalmas és megoldható a lezárása, elkerítése a különböző karoknak. A helyigényt ki lehet egészíteni, zárt helyek, színpadok, hangtechnika mindenkinek lesz elegendő és elérhető számban. Fekete Anna erre reagálva azt osztja meg a jelenlévőkkel, miszerint a PPK-a 29-es tábor a szervezői hétvégének elengedhetetlen velejárója helyszínbejárás szempontjából. Varga Réka azt mondja, hogy ezt meg lehet oldani tavasszal a helyszínen sok szervezővel. Tóth Cintia reagál, miszerint tavasszal még nem lesz kész a stábunk, nem tudjuk kiket kell levinni Zánkára táborbejárásra. Szabó Tamás azt válaszolja, hogy tavasszal le fogunk menni többször is és megoldható, hogy nyáron is lemenjünk.

Tóth Cintia felhozza érvnek, hogy nálunk nagyon sok dekoráció szokott lenni és ezeknek a lehordása a zánkai táborba megoldható-e? Szabó Tamás azt válaszolja, hogy ez nem okoz majd problémát.

Ezek után a vendégek megosztják az elnökségi tagokkal, hogy az össz-ELTE gólyatáborának a tervezett időpontja augusztus 29. és szeptember 2-a közé esik. Ez nekünk problémát jelenthet, mert a PPK-s gólyahét és a beiratkozások idejébe is pont belelóg. Azt válaszolják az EHÖK-ös vendégek, hogy teljesen megoldható, mert egyszerűen tudjuk kérvényezni a felsővezetéstől, hogy más időpontokban kerüljenek megrendezésre a beiratkozásra kiírt napok.

Nem érkezett több bejelentés, így Diczkó Dalma az ülést 20:00 perckor lezárja.

Budapest, 2022. január 20.

Diczkó Dalma Téglási Berta

 elnök elnök

ELTE PPK HÖK Ellenőrző Bizottság

 ELTE PPK HÖK